Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 492/12/5507	Námestovo, 11.12.2013
EEČ : 2-41-34-2013

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Námestovo
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ktorého sa mal dopustiť na tom skutkovom základe, že v nočných hodinách zo dňa 25. 07. 2012 na 26. 07. 2012 v Trstenej mal pri sebe igelitové vrecko s látkou - hydrochlorid kokaínu s prímesou kofeínu v celkovom množstve 0,38 gramu kryštalickej látky s obsahom kokaínu 66,8 % hmotnosti (báza) - 254 mg čistej látky, ktorá látka je zaradená v II. skupine psychotropných látok zoznamu omamných a psychotropných látok uvedených v Zákone číslo 139/1998 Z.z. o omamných látkach, psychotropných látkach a prípravkoch v platnom znení, pričom toto množstvo, predstavuje 9-25  jednorázových dávok,

lebo je trestné stíhanie neprípustné podľa § 9 odsek 1 písmeno g

Odôvodnenie:
	Vyšetrovateľka Okresného riaditeľstva Policajného zboru  v Dolnom Kubíne vzniesla obvinenie XXXXX XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona, ktorého sa mal dopustiť na horeuvedenom skutkovom základe, ktoré konanie následne podľa § 228 odsek 2 písmeno d/ Trestného poriadku, prerušila trestné stíhanie, nakoľko sa navrhlo odovzdanie trestného stíhania do Poľskej republiky. 

 	Prokurátorka okresnej prokuratúry následne  požiadala XXXXX w XXXXX o odovzdanie trestného stíhania do Poľskej  republiky, keďže obvinený je občanom Poľskej republiky, našej žiadosti bolo vyhovené a vec prevzali orgány činné v trestnom konaní v Poľskej republike. 

	Tunajšia prokuratúra následne cestou Krajskej prokuratúry v XXXXX obdržala správu, že menovaný bol za vyššie uvedený trestný čin spáchaný na území Slovenskej republiky právoplatne odsúdený, pričom bol doručený aj rozsudok poľského súdu, ktorým mu bol uložený nepodmienečný trest od¨ľatia slobody vo výmere 3 mesiacov. 
	
	Nakoľko právoplatné rozhodnutie dožiadaného štátu predstavuje na území Slovenskej republiky prekážku právoplatne rozhodnutej veci, s poukazom na čl. 63 Zmluvy medzi bývalými ČSSR a PĽR o právnej pomoci a úprave právnych vzťahov v občianskych, rodinných, pracovných a trestných veciach podpísanej d¨ľa 21. decembra 1987 vo Varšave, rozhodla som tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Zuzana Hozáková
prokurátorka